Автор: ilchi · 29.11.2017\nГрепплинг дур личIи-личIисса лачIун буккавур­ттал приемру хIала-ккала дурхсса, цIана хъинну машгьурсса ва анаварну хьхьичIуннай хъанай нанисса спорт.\nНоябрь зурул 18-19-нний Москавлив хьусса «Аьрасатнал кубок» тIисса чемпионатрай ЦIуссалакрал 1-мур ДСЮШ-лий Абачараев Сулайманнул хIадур бувсса спортсментурал ларсунни ирглийсса ххувшавуртту. ХIажиев МухIаммадлул ва Щайхов АьвдурахIманнул бувгьунни цалчинсса кIанттурду, Аьли­ев Амирханнул бувгьунни шамилчинсса кIану.\nХIажиев МухIаммадлул ва Щайхов АьвдурахIманнул би­ттур дунни «Аьрасатнал спортрал мастертурал» нормативрду. ЦIуссалакрал 1-мур ДЮСШ-лул каялувчитал барчаллагь баян буллай бур спортсментуран ххуллийхсса харж бивхьусса Ссунгъуров Сурхайн ва Кьурбанов Давдийн.\nСледующая публикация Дагъусттаннал кино машгьур дуллай\nПредыдущая публикация ДурчIин захIматсса тIабиаьт